في الحضانة فكرتك عن الصديق الكويس كان الشخص اللي سابلك القلم الأحمر لما كل اللي باقي القلم الأسود البشع.
في أولى ابتدائي فكرتك عن الصديق الكويس كان الشخص اللي راح معاك الحمام ومسك إيدك وانتوا ماشيين في الطرقات المخيفة.
في تانية ابتدائي فكرتك عن الصديق الكويس كان الشخص اللي ساعدك تواجه المتنمر بتاع الفصل.
في تالتة ابتدائي فكرتك عن الصديق الكويس كان الشخص اللي قسم معاك الساندوتش بتاعه لما نسيت بتاعك في الأتوبيس.
في رابعة ابتدائي فكرتك عن الصديق الكويس كان الشخص اللي وافق يبدل معاك شريك الرقص في حصة الرياضة عشان متتزنقش مع نيكي المقرف ولا سوزان البيئة.
في خامسة ابتدائي فكرتك عن الصديق الكويس كان الشخص اللي حجزلك كرسي في آخر الأتوبيس.
في سادسة ابتدائي فكرتك عن الصديق الكويس كان الشخص اللي راح لنيكي أو سوزان، اللي معجب بيهم جديد، وطلب منهم يرقصوا معاك، عشان لو قالوا لأ متتكسفش.
في أولى إعدادي فكرتك عن الصديق الكويس كان الشخص اللي سابك تنقل واجب الدراسات بتاع امبارح اللي نسيت تحله.
في تانية إعدادي فكرتك عن الصديق الكويس كان الشخص اللي ساعدك تلم العرايس والكورة القديمة بتاعتك، ومضحكش عليك لما خلصت وعيطت.
في أولى ثانوي فكرتك عن الصديق الكويس كان الشخص اللي راح معاك حفلة عند حد في تالتة ثانوي عشان متبقاش الفرش الوحيد هناك.
لو انت في خامسة ابتدائي، الصديق الكويس ممكن يكون الشخص اللي _.
راح حفلة عند حد في تالتة ثانوي سابك تنقل واجب الدراسات حجزلك كرسي في آخر الأتوبيس راح معاك الحمام